
G R A D   S I NJ
GRADSKO IZBORNO POVJERENSTVO ZA PROVEDBU IZBORA ZA ČLANOVE VIJEĆA MJESNIH ODBORA NA PODRUČJU GRADA SINJA
Klasa:012-01/23-01/1

Urbroj:2181-8-04-23-12
Sinj, 05. svibnja 2023.godine      

Na  osnovu članka 27. Odluke o izboru članova vijeća mjesnih odbora na području Grada Sinja (“Službeni glasnik Grada Sinja”,br.02/15) u svezi sa člankom 53. Zakona o lokalnim izborima (“Narodne novine”,br. 144/12,121/16), Gradsko izborno povjerenstvo za provedbu izbora za članove vijeća mjesnih odbora na području Grada Sinja propisuje

OBVEZATNE UPUTE BROJ  VIII.

O PRAVIMA I DUŽNOSTIMA PROMATRAČA I O NAČINU PROMATRANJA RADA TIJELA ZA PROVOĐENJE IZBORA ZA IZBOR ČLANOVA

VIJEĆA MJESNIH ODBORA NA PODRUČJU GRADA SINJA
1. Vrste promatrača

Pravo promatrati rad izbornih tijela imaju:

· promatrači političkih stranaka registriranih u Republici Hrvatskoj koje su predložile  kandidacijsku listu za izbor članova vijeća mjesnih odbora, 

· promatrači birača koji su predložili kandidacijsku listu za izbor članova vijeća mjesnih odbora,

· promatrači nevladinih udruga registriranih u Republici Hrvatskoj kao udruga koje djeluju na području neovisnog promatranja izbornih postupaka i/ili promicanja ljudskih i građanskih prava.

Kandidat na izborima ne smije biti promatrač na izborima za koje je kandidat.

2.      Način određivanja promatrača

· Politička stranka dužna je promatraču kojeg je odredila izdati potvrdu o svojstvu  promatrača koju potpisuje osoba  ovlaštena za zastupanje političke stranke, odnosno punomoćnik kojega ta osoba ovlasti.

· Predlagatelj ili nositelj kandidacijske liste birača dužni su promatraču kojeg su odredili izdati potvrdu o svojstvu promatrača, koju potpisuje predlagatelj ili nositelj kandidacijske liste birača.

· Nevladina udruga dužna je promatraču kojeg je odredila izdati potvrdu o svojstvu promatrača koju potpisuje osoba ovlaštena statutom ili odlukom donesenom na temelju statuta za zastupanje udruge, odnosno punomoćnik kojega ta osoba ovlasti.

3. Podnošenje zahtjeva za promatranje izbora

Političke stranke, predlagatelj ili nositelj liste birača, mogu podnijeti zahtjev za promatranje izbora od dana objave zbirnih lista kandidacijskih lista. 

Nevladine udruge mogu podnijeti zahtjev za promatranje  izbora od dana stupanja na snagu odluke o raspisivanju izbora. Uz zahtjev za promatranje izbora nevladina udruga će dostaviti presliku rješenja o upisu u registar udruga.

Zahtjevi za promatranje izbora i popis promatrača dostavljaju se Gradskom Izbornom povjerenstvu najkasnije 5 dana prije dana održavanja izbora.

4. Prava i dužnosti promatrača
Prije početka praćenja izbornog postupka ovlašteni promatrači dužni su predsjedniku ili članu izbornog tijela čiji rad će promatrati predočiti potvrdu o svojstvu promatrača.

Izborno tijelo čiji se rad promatra ne smije isključiti promatranje, ali smije ograničiti broj promatrača, ako nedostatak prostora ili drugi neotklonjivi razlozi ne dopuštaju istovremeno promatranje svim promatračima. Pri tome broj promatrača pojedine političke stranke, odnosno birača koji su predložili listu za izbor clanova predstavničkog tijela ili nevladine udruge ne smije biti manji od jednog promatraća.

Izborna tijela dužna su promatračima omogućiti promatranje i praćenje svog rada. Promatrač ima pravo promatranja cjelokupnoga izbornog postupka i pravo uvida u izborni materijal.

Promatraču je dopušteno biti nazočan radu Izbornog povjerenstva za vrijeme održavanja sjednica, te upozoravati na uočene nepravilnosti.

Promatrač ima pravo zahtijevati preslik ili prijepis zapisnika o radu izbornog tijela čiji rad je promatrao.

Promatraču nije dopušteno ometati rad izbornog tijela. Predsjednik izbornog tijela usmeno će opomenuti promatrača koji ometa rad izbornog tijela. Ako promatrač unatoč opomeni nastavi s ometanjem, predsjednik izbornog tijela ovlašten je naložiti njegovo udaljavanje.

Promatraču koji promatra rad biračkog odbora dopušteno je biti nazočan radu biračkog odbora od pripremanja biračkog mjesta prije njegova otvaranja, za vrijeme glasovanja, prebrojavanja glasačkih listića i utvrđivanja rezultata glasovanja, te u zapisnik o radu biračkog odbora stavljati obrazložene primjedbe na rad biračkog odbora ili ih u pisanom obliku priložiti tom zapisniku.
Birački odbor dužan je primiti pisanu primjedbu promatrača, priložiti je zapisniku o radu biračkog odbora i o tome izdati potvrdu.

Promatraču je dopušteno pratiti predaju izbornog materijala od strane biračkog odbora nadleznom izbornom povjerenstvu.

Promatraču je dopušteno dolaziti i odlaziti s biračkog mjesta, ne remeteći postupak glasovanja i rad biračkog odbora.

Promatraču nije dopušteno:
· odgovarati na eventualne upite birača, a u slučaju da mu se birač obrati, dužan je uputiti ga predsjedniku ili članu biračkog odbora,

· nositi oznake, značke fotografije ili druge materijale koji bi mogli na bilo koji način utjecati na birače,

· tonsko ili video snimanje rada izbornog tijela,

· na bilo koji drugi način utjecati na birače.

5. Ove Obvezatne upute stupaju na snagu danom donošenja, a objavit će oglasnoj ploči i internetskim stranicama Grada Sinja.
           Predsjednik

                 Ivan Medvid, dipl.iur.,v.r.
